கேள்வி: தமிழ் தொலைக்காட்சி தொடர்கள் குறித்து விரிவாக சொல்லுங்கள்.
பதில்: தமிழ் தொலைக்காட்சி தொடர்கள் அல்லது தமிழ் சீரியல் (Tamil television soap opera) என்பது தமிழ்நாடு, சிங்கப்பூர், மலேசியா மற்றும் இலங்கை போன்ற நாடுகளில் வாழும் தமிழர் தயாரிக்கப்படும் ஒரு பொழுதுபோக்கு அம்சம் ஆகும். பெரும்பாலான தொடர்கள் தமிழ் நாடு தயாரிக்கப்பட்டு இந்தியா, இலங்கை, சிங்கப்பூர், மலேசியா, அவுஸ்திரேலியா, கனடா, ஐக்கிய அமெரிக்க நாடுகள் மற்றும் ஐரோப்பா நாடுகளில் வாழும் தமிழர் மக்களால் அதிகம் பார்க்கப்படுகின்றன. பெரும்பாலான தமிழ் மொழித் தொடர்கள் குடும்பம் சார்ந்த கதைக்களத்துடன் தயாரித்து ஒளிபரப்பு செய்து வருகின்றது. அதே தருணம் நகைச்சுவை நாடகம், காதல் திரைப்படம், திகில் திரைப்படம், பரபரப்பூட்டும் திரைப்படம், மர்மத் திரைப்படம், வரலாற்று நாடகம் போன்ற வகைகளிலும் தயாரிக்கப்படுகிறது. தமிழ் மொழியில் முதல் முதலில் 1980-ஆம் ஆண்டுகளில் தொடர்கள் தயாரிக்கப்பட்டு தூர்தர்ஷன் என்ற அலைவரிசையில் ஒளிபரப்பானது. அதைத் தொடர்ந்து 1990-ஆம் ஆண்டுகளில் பெரும்பாலான தொடர்கள் வாரத்தில் ஒரு நாள் மட்டுமே ஒளிபரப்பானது. தற்பொழுது சன் தொலைக்காட்சி, விஜய் தொலைக்காட்சி, ஜீ தமிழ், கலர்ஸ் தமிழ் தொலைக்காட்சி, ஜெயா தொலைக்காட்சி, சன் லைப் தொலைக்காட்சி, வசந்தம் (சிங்கப்பூர் தொலைக்காட்சி), பாலிமர் தொலைக்காட்சி, சக்தி தொலைக்காட்சி, ராஜ் தொலைக்காட்சி, பொதிகை தொலைக்காட்சி போன்ற பல தொலைக்காட்சிகள் தமிழில் இயக்குகின்றன. தமிழ் தொலைக்காட்சியில் வள்ளி (தொலைக்காட்சித் தொடர்) என்ற தொடர் அதிக அத்தியாயங்களில் ஒளிபரப்பான முதல் தொடர் ஆகும். இந்த தொடர் திசம்பர் 17, 2012-ஆம் ஆண்டு முதல் 14 செப்டம்பர் 2019 வரை சன் தொலைக்காட்சியில் ஒளிபரப்பாகி 1961 அத்தியாயங்களுடன் நிறைவு பெற்றது.
கேள்வி: தமிழ் தொலைக்காட்சி தொடர்கள் - வரலாற்றுக்கதைகள் பற்றி தகவல் சொல்.
பதில்: தமிழ் தொலைக்காட்சியில் வரலாற்று தொடர்கள் தயாரித்து ஒளிபரப்பு செய்வது மிகவும் குறைவு, மக்கள் தொலைக்காட்சியில் ஒளிபரப்பான வீரப்பன்னின் வாழ்க்கையை மையமாக வாய்த்த எடுத்த சந்தனக்காடு, கலைஞர் தொலைக்காட்சியில் ஒளிபரப்பான ராமானுஜர், வசந்தம் (சிங்கப்பூர் தொலைக்காட்சி)யில் ஒளிபரப்பான அண்ணாமலை போன்ற சில தொடர்களை குறிப்பிடலாம்.